 Akiongelea hali hiyo katika Wilaya ya Chamwino, Afisa Kilimo wa Wilaya ya Chamwino, Bwana Godfrey Mnyamale amesema zoezi hilo limefanikiwa kwa sababu wananchi walikuwa wakinunua kiasi cha debe la mahindi kutoka kwa wafanyabiashara wa kawaida kwa kati ya shilingi 28,000 mpka 30,000 na kuongeza kuwa mahindi kutoka NFRA yalikuwa yakiuzwa kwa kilo moja, shilingi 700 na kwa Tarafa za ndani kabisa yalifika kiasi cha shilingi 750 ambapo bei ya debe lilishuka na kufikia shilingi 12,600 na 13,500. 